Што адрознівае беларускі шансон ад шансона расійскага? Натуральна, мова, калі спяваюць па-беларуску. Тэмы ж артысты скарыстоўваюць адны і тыя ж, але за кошт мілагучнасці беларускай мовы, песні гэтага кірунку ў нас менш агрэсіўныя, скажам так. У расіян жа нярэдка перахлёстваюць эмоцыі, ідзе тэкставы вал, калі ён зусім не патрэбны. Наогул, вось гэтая неагрэсіўнасць — сутнасць не толькі айчыннага песеннага поп-мастацтва, але сутнасць нашай краіны, яе народа.